CELEX: 32015D2260
Language: bg
Date: 2015-12-03 00:00:00
Title: Решение за изпълнение (ЕС) 2015/2260 на Комисията от 3 декември 2015 година за отмяна на Решение 2008/630/ЕО относно спешни мерки, прилагани към ракообразни, внесени от Бангладеш и предназначени за консумация от човека (нотифицирано под номер C(2015) 8472) (Текст от значение за ЕИП)

5.12.2015   
            
            
               BG
            
            
               Официален вестник на Европейския съюз
            
            
               L 321/58
            
         РЕШЕНИЕ ЗА ИЗПЪЛНЕНИЕ (ЕС) 2015/2260 НА КОМИСИЯТА
   от 3 декември 2015 година
   за отмяна на Решение 2008/630/ЕО относно спешни мерки, прилагани към ракообразни, внесени от Бангладеш и предназначени за консумация от човека
   
      
         (нотифицирано под номер C(2015) 8472)
      
   
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (1), и по-специално член 53, параграф 1, буква б), подточка ii) от него,
   като има предвид, че:
   
               (1)
            
            
               Решение 2008/630/ЕО на Комисията (2) бе прието вследствие на откриването на остатъчни вещества от ветеринарномедицински продукти и неразрешени субстанции в ракообразни, внесени в Съюза от Бангладеш и предназначени за консумация от човека („продуктите“).
            
         
               (2)
            
            
               В Решение 2008/630/ЕО се предвижда, че държавите членки разрешават вноса в Съюза на продуктите, при условие че те са придружени от резултати от аналитични тестове, проведени на мястото на произход, за да се гарантира, че продуктите не представляват опасност за човешкото здраве („аналитичен тест“).
            
         
               (3)
            
            
               От 20 април 2015 г. до 30 април 2015 г. в Бангладеш беше проведен одит на Комисията (3) („одитът“), с цел оценка на контрола на остатъчни вещества и замърсители в живи животни и продукти от животински произход, включително контрола на ветеринарномедицински продукти. В одитния доклад се стигна до заключението, че системата за контрол на остатъчните вещества в аквакултури предлага гаранции, еквивалентни на изискванията, установени в законодателството на Съюза.
            
         
               (4)
            
            
               Броят на несъответстващите на изискванията пратки е намалял значително.
            
         
               (5)
            
            
               Въз основа на резултатите от одита и предвид много ниския брой на несъответстващите на изискванията пратки, изглежда, че не е необходимо да се изисква пратките с продукти, внесени в Съюза от Бангладеш, да се придружават от аналитични тестове. Поради това Решение 2008/630/ЕО следва да бъде отменено.
            
         
               (6)
            
            
               Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩОТО РЕШЕНИЕ:
   Член 1
   Решение 2008/630/ЕО се отменя.
   Член 2
   Адресати на настоящото решение са държавите членки.
   
      Съставено в Брюксел на 3 декември 2015 година.
      
         
            За Комисията
         
         Vytenis ANDRIUKAITIS
         
            Член на Комисията
         
      
   
   
      (1)  ОВ L 31, 1.2.2002 г., стр. 1.
   
      (2)  Решение 2008/630/ЕО на Комисията от 24 юли 2008 г. относно спешни мерки, прилагани към ракообразни, внесени от Бангладеш и предназначени за консумация от човека (ОВ L 205, 1.8.2008 г., стр. 49).
   
      (3)  Окончателен доклад за одита, проведен в Бангладеш от 20 април 2015 г. до 30 април 2015 г. с цел оценка на контрола на остатъчни вещества и замърсители в живи животни и продукти от животински произход, включително контрола на ветеринарномедицински продукти — ГД „Здравеопазване и безопасност на храните“ 2015 — 7517 — MR.
   http://ec.europa.eu/food/fvo/audit_reports/details.cfm?rep_id=3501